PATVIRTINTA

Šalčininkų Jano Sniadeckio

gimnazijos direktoriaus

2023 m. rugsėjo 19 d.

įsakymu Nr. V-443

**ŠALČININKŲ JANO SNIADECKIO GIMNAZIJOS MOKINIŲ LANKOMUMO UŽTIKRINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Šalčininkų Jano Sniadeckio gimnazijos mokinių lankomumo užtikrinimo tvarkos aprašas (toliau – Tvarkos aprašas) sudarytas vadovaujantis Lietuvos Respublikos švietimo įstatymu, Lietuvos Respublikos vaiko minimalios ir vidutinės priežiūros įstatymu, Mokinių, besimokančių pagal bendrojo ugdymo programas, mokyklos lankomumo užtikrinimo tvarkos aprašu, patvirtintu Lietuvos Respublikos švietimo, mokslo ir sporto ministro 2023 m. rugpjūčio 29 d. įsakymu Nr. V-1112.

2. Gimnazijos nelankymas Tvarkos apraše suprantamas kaip mokinio neatvykimas į gimnaziją, nedalyvavimas pamokoje (ar jos dalyje), kuri privaloma pagal gimnazijos pamokų tvarkaraštį, ar kitame privalomame ugdymo proceso užsiėmime.

3. Už Tvarkos aprašo vykdymą atsakingi asmenys: mokinys, tėvai (globėjai), klasės vadovas, dalyko mokytojas, socialinis pedagogas, gimnazijos administracija.

**II SKYRIUS**

**MOKINIO PRALEISTŲ PAMOKŲ PATEISINIMO GALIMYBĖS**

4. Mokinio neatvykimas į gimnaziją, nedalyvavimas pamokoje (ar jos dalyje) gali būti pateisintas (tą pačią dieną) dėl šių priežasčių:

4.1. dėl ligos ar apsilankymo pas gydytoją:

4.1.1. ne daugiau nei 5 mokymosi dienas per kalendorinį mėnesį gali pateisinti nepilnamečio mokinio tėvai (globėjai) arba pats pilnametis mokinys (1 priedas);

4.1.2. mokiniui praleidus daugiau nei 5 mokymosi dienas per kalendorinį mėnesį, praleistos pamokos pateisinamos, jei yra pranešimas, kad buvo kreiptasi į asmens sveikatos priežiūros įstaigą;

4.2. dėl kitų svarbių asmeninių priežasčių, nepilnamečio mokinio tėvų (globėjų) arba pilnamečio mokinio prašymu gali būti pateisinamos ne daugiau nei 3 mokymosi dienos per pusmetį.

4.3. Gimnazija gali pateisinti ir daugiau mokymosi dienų, jei yra objektyvios ir pagrįstos priežastys:

4.3.1. gimnazija gali pateisinti 6 pavienes pamokas per pusmetį, kuriose mokinys nedalyvavo dėl svarbių asmeninių priežasčių, nepilnamečio mokinio tėvų (globėjų) arba pilnamečio mokinio prašymu ir nurodžius priežastis;

4.3.2. dėl nepalankių oro sąlygų, įvykių, susijusių su visuomeniniu, mokykliniu ar kitu transportu, kuriuo mokinys vyksta į gimnaziją, eismo sutrikimų ar kitų nenugalimos jėgos (*force majeure*) aplinkybių;

4.3.4. dėl mokinio dalyvavimo sporto varžybose, olimpiadoje ir / ar kitame ugdomajame renginyje (toliau – renginys), kuris organizuojamas gimnazijos, kurioje mokosi, arba kitų institucijų ar įstaigų. Jei renginį organizuoja ne gimnazija, o kita institucija ar įstaiga, nepilnamečio mokinio tėvai (globėjai) arba pats pilnametis mokinys, dėl dalyvavimo renginyje gimnazijos vadovui ar jo įgaliotam asmeniui turi pateikti prašymą dėl praleistų pamokų pateisinimo (prie prašymo pridedamos jį pagrindžiančių dokumentų kopijos) iki renginio arba ne vėliau kaip kitą darbo dieną po jo arba renginį organizuojanti institucija, ar įstaiga turi pateikti oficialią informaciją apie mokinio dalyvavimą renginyje iki renginio arba ne vėliau kaip kitą darbo dieną po jo;

4.3.5. nepilnamečio mokinio tėvų (globėjų) arba pilnamečio mokinio prašymu gimnazijos vadovo įsakymu mokiniui suteikus poilsio dienas už atstovavimą mokyklai varžybose, konkursuose, olimpiadose per atostogas, savaitgalio ar švenčių dienomis; taip pat suteikus laisvą nuo pamokų laiką pasiruošti dalyvauti šalies ir tarptautinėse olimpiadose, varžybose;

4.3.6. dėl mokinio tikslinio kvietimo atvykti į valstybinę ar savivaldybės instituciją ar įstaigą (pvz., pedagoginę psichologinę tarnybą, Valstybės vaiko teisių apsaugos ir įvaikinimo tarnybą prie Socialinės apsaugos ir darbo ministerijos (toliau – Tarnyba) ar jos įgaliotą teritorinį skyrių, teismą ir kt.), nepilnamečio mokinio tėvams (globėjams) ar pilnamečiam mokiniui pranešus dėl tokio poreikio;

4.3.7. dėl atsiradusių sveikatos sutrikimų mokiniui esant gimnazijoje (pamokų tvarkaraštyje nustatytu laikotarpiu).

5. Nepilnamečio mokinio tėvai (globėjai) ar pilnametis mokinys raštu pateisina praleistų mokymosi dienų skaičių, nedalyvavimą pamokose pateikdamas popierinį ar elektroninį dokumentą pagal 1 priedą.

6. Mokinio tėvai (globėjai) pasirūpina, kad klasės vadovui laiku būtų pristatytas praleistų pamokų pateisinimo lapas ar kiti dokumentai, pateisinantys praleistas pamokas.

7. Pateikti pranešimai, informacija dėl mokinių praleistų mokymosi dienų ir (ar) nedalyvavimo pamokose pateisinimo, nekaupiami.

**III SKYRIUS**

**INFORMAVIMAS APIE NEATVYKIMĄ Į GIMNAZIJĄ**

8. Pilnametis mokinys privalo:

8.1. negalėdamas atvykti į gimnaziją ar dalyvauti pamokoje iki tos dienos pamokų pradžios, esant objektyvioms priežastims laišku elektroniniame dienyne, telefonu ar SMS žinute pranešti klasės vadovui apie neatvykimo į mokyklą ar nedalyvavimo pamokoje priežastis;

8.2. laišku elektroniniame dienyne, telefonu ar SMS žinute pranešti, kad buvo kreipęsis į asmens sveikatos priežiūros įstaigą, jei dėl ligos ar apsilankymo sveikatos priežiūros įstaigoje per kalendorinį mėnesį praleido daugiau nei 5 mokymosi dienas.

9. Nepilnamečio mokinio tėvai (globėjai), veikdami išimtinai geriausiais vaiko interesais, privalo:

9.1. laišku elektroniniame dienyne, telefonu ar SMS žinute ne vėliau kaip iki tos dienos pamokų pradžios, kurią nepilnametis mokinys negali atvykti į gimnaziją ar dalyvauti pamokoje, arba esant objektyvioms priežastims ne vėliau kaip tą pačią dieną iki pamokų pabaigos pranešti klasės vadovui apie neatvykimo į gimnaziją ar nedalyvavimo pamokoje priežastis;

9.2. laišku elektroniniame dienyne, telefonu ar SMS žinute pranešti, kad buvo kreiptasi į asmens sveikatos priežiūros įstaigą, jei nepilnametis mokinys dėl ligos ar apsilankymo sveikatos priežiūros įstaigoje per kalendorinį mėnesį praleido daugiau nei 5 mokymosi dienas.

10. Mokytojai privalo:

10.1. fiksuoti mokinio neatvykimą į gimnaziją pirmajai pamokai prasidėjus;

10.2. fiksuoti mokinio nebuvimą pamokoje iki pamokos pabaigos mokyklos elektroniniame dienyne;

11. Klasės vadovas privalo:

11.1. tą pačią dieną informuoti nepilnamečio mokinio tėvus (globėjus) apie jų vaiko neatvykimą į gimnaziją ar nedalyvavimą pamokoje, jei tėvai (globėjai) apie tai nepraneša;

11.2. tą pačią dieną informuoti pilnametį mokinį apie jo neatvykimo į gimnaziją fiksavimą ir informuoti jo tėvus (globėjus), jei jis nepranešė gimnazijai apie neatvykimą ar nedalyvavimą pamokoje;

11.3. tą pačią dieną informuoti nepilnamečio mokinio tėvus (globėjus) apie jų vaiko išvykimą iš pamokos (-ų) savavališkai, be pateisinamos priežasties ar nedalyvavimą dalyje pamokos;

11.4. su mokinių gimnazijos lankomumo užtikrinimo tvarka supažindinti mokinius pasirašytinai.

**IV SKYRIUS**

**PRIEMONĖS GIMNAZIJOS LANKOMUMUI UŽTIKRINTI**

12. Gimnazijoje stebimas mokinių gimnazijos (pamokų) lankymas, analizuojamos gimnazijos nelankymo priežastys, priimami sprendimai dėl gimnazijos lankymo gerinimo.

13. Jei mokinys pažeidžia pareigą punktualiai ir reguliariai lankyti gimnaziją, be pateisinamos priežasties nepraleisti pamokų ir (ar) kitų privalomų ugdymo proceso užsiėmimų, per kalendorinį mėnesį mokinys praleidžia daugiau mokymosi dienų, nei numatoma Tvarkos aprašo 4.1.1 ir 4.2 papunkčiuose, arba nėra informacijos ir pagrindžiančių dokumentų dėl kitų Tvarkos aprašo 4 punkte nurodytų priežasčių nelankyti gimnazijos (pamokų), klasės vadovas įspėja mokinį ir nepilnamečio mokinio tėvus (globėjus) (2 priedas) bei juos informuoja apie Tvarkos aprašo 14–17 punktuose nustatytus galimus gimnazijos veiksmus, jei mokinys pakartotinai pažeis šią mokinio pareigą.

14. Jei mokinys pakartotinai pažeidžia mokinio pareigą – punktualiai ir reguliariai lankyti gimnaziją, be pateisinamos priežasties nepraleisti pamokų ir (ar) kitų privalomų ugdymo proceso užsiėmimų - įvertinus pažeidimų aplinkybes ir apimtis, mokinio gimnazijos nelankymo klausimas nagrinėjamas gimnazijos vaiko gerovės komisijoje.

15. Jei mokinys po nelankymo klausimų nagrinėjimo gimnazijos vaiko gerovės komisijoje ir teikiant jos rekomenduotą švietimo pagalbą nevykdo pareigos – punktualiai ir reguliariai lankyti gimnaziją, be pateisinamos priežasties nepraleisti pamokų ir kitų privalomų ugdymo proceso užsiėmimų – gimnazijos vadovas gimnazijos vaiko gerovės komisijos siūlymu kreipiasi raštu į savivaldybės tarpinstitucinio bendradarbiavimo koordinatorių dėl koordinuotai teikiamų švietimo pagalbos, socialinių ir sveikatos priežiūros paslaugų mokiniui ir jo tėvams (globėjams, rūpintojams) skyrimo.

16. Gimnazija, turėdama pagrįstos informacijos apie galimus vaiko teisių pažeidimus, vaiko teisių ir geriausių interesų neužtikrinimą bei tai pagrindžiančius faktus ir priemones, kurių buvo imtasi situacijai išsiaiškinti ir spręsti, kreipiasi raštu į Tarnybą ar jos įgaliotą teritorinį skyrių spręsti klausimą dėl galimo vaiko teisių pažeidimo ir galimų pagalbos ir (ar) poveikio (pvz., administracinės atsakomybės taikymo) priemonių taikymo.

17. Jei mokinys nelankė gimnazijos ir per kalendorinį mėnesį be pateisinamos priežasties praleido daugiau kaip pusę pamokų ar ugdymui skirtų valandų, gimnazija, išnaudojusi visas švietimo pagalbos mokiniui teikimo galimybes, gali kreiptis į Šalčininkų rajono savivaldybės administraciją su prašymu dėl vaiko minimalios priežiūros priemonių skyrimo.

18. Mokiniui, kuriam sukako 16 metų ir kuriam buvo taikomos švietimo pagalbos priemonės ir kuris toliau praleidinėja pamokas be pateisinamos priežasties (daugiau negu 50 pamokų per pusmetį), vaiko gerovės komisijos nariai gali teikti siūlymą gimnazijos direktoriui braukti nelankantį mokinį iš gimnazijos mokinių sąrašų.

**V SKYRIUS**

**BAIGIAMOSIOS NUOSTATOS**

19. Gimnazija, rengdama mokinių mokyklos lankomumo užtikrinimo tvarką ar nustatydama mokinių gimnazijos lankomumą užtikrinančias normas kituose gimnazijos vidaus teisės aktuose, sudarydama ar keisdama mokymo sutartis, vadovaujasi Tvarkos aprašu. Mokinių gimnazijos lankomumo užtikrinimo tvarką tvirtina gimnazijos vadovas, suderinęs su gimnazijos taryba. Mokinių gimnazijos lankomumo užtikrinimo tvarka skelbiama viešai gimnazijos interneto svetainėje.

20. Klasių vadovai, dalykų mokytojai, švietimo pagalbos specialistai, administracija sistemingai vykdo mokinių pamokų lankomumo prevenciją.

21. Tvarkos aprašas gali būti keičiamas ir papildomas inicijavus gimnazijos bendruomenės nariams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Šalčininkų Jano Sniadeckio gimnazijos

mokinių lankomumo užtikrinimo tvarkos aprašo

1 priedas

ŠALČININKŲ JANO SNIADECKIO GIMNAZIJOS \_\_\_\_\_\_\_\_\_ KLASĖS VADOVUI (-EI)

**PRALEISTŲ PAMOKŲ PATEISINIMO LAPAS**

20\_\_\_\_\_m. \_\_\_\_\_\_\_\_\_\_\_\_\_\_\_\_\_mėn. \_\_\_\_\_\_\_\_\_\_\_d. \_\_\_\_\_\_\_klasės mokinys(-ė) \_\_\_\_\_\_\_\_\_\_\_\_\_\_\_\_

(vardas,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nedalyvavo\_\_\_\_\_\_\_\_\_\_\_\_\_\_pamokoje(-se), nes

pavardė) (praleistų pamokų skaičius)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nurodyti nedalyvavimo pamokoje (-se) priežastį)

Motina/tėvas/globėjas \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (Vardas, pavardė)

Šalčininkų Jano Sniadeckio gimnazijos

mokinių lankomumo užtikrinimo tvarkos aprašo

2 priedas

ŠALČININKŲ JANO SNIADECKIO GIMNAZIJA

Gerb. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tėvų (globėjų) vardas pavardė

**INFORMACINIS RAŠTAS**

\_\_\_\_\_\_\_\_\_\_\_\_\_\_\_\_\_\_

(data)

Informuojame, jog Jūsų \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_klasės mokinys (ė) per \_\_\_\_\_\_\_\_\_\_\_\_\_ mėnesį yra praleidęs: \_\_\_\_\_\_\_\_\_\_\_pamoką, iš kurių **Jus nepateisinote \_\_\_\_\_\_\_\_.**

Prašome atkreipti dėmesį į Jūsų vaiko pamokų lankomumą. Bei laiku teikti informaciją, dėl mokinio (ės) neatvykimo į gimnaziją klasės vadovei.

Klasės vadovas \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (Vardas, pavardė)